easy brownies – PINNING JUNKIE
Tag: easy brownies
Tagged clean eating, dairy free brownies, easy brownies, gluten free brownies, healthy brownies, raw cacao, tahini, Tahini BrowniesLeave a comment Geldgebrek kan innovasie nie pootjie, sê Geingob - Regering - Republikein
Saturday, April 20th, 17:46:30
Geldgebrek kan innovasie nie pootjie, sê Geingob
AU-beraad vir wetenskap, tegnologie
08 November 2018 | Regering
Die Universiteit van Namibië (Unam), wat met minder as US$10 000 'n projek suksesvol kon voltooi om varswaterkurper in seewater te laat aanpas, is die afgelope naweek deur die staatshoof as 'n toonbeeld van innovasie in Malawi uitgelig.
'n Gebrek aan geld beteken nie ­Afrikalande kan nie innoverend op die gebied van navorsing en ontwikkeling wees nie, het pres. Hage Geingob Saterdag in Lilongwe gesê.
Hy was 'n spreker by die eerste ­buitengewone beraad van die Afrika-unie (AU) se komitee belas met onderwys, ­wetenskap en tegnologie, bestaande uit 10 staats- en regeringshoofde.
Volgens die AU se webwerf het pres. Arthur Mutharika van Malawi en die eerste ­minister van Senegal, mnr. ­Mahammed Boun Abdallah Dionne, asook ander hoogge­plaastes van Afrika­regerings dié beraad bygewoon.
Die vasteland besef die belangrike rol wat navor­sing, ontwikkeling en ­innovasie in Afrika se ­nywerheidsbehoeftes speel, het Geingob gesê. Die meeste lande, insluitende Namibië, ervaar egter 'n geld- en kapasiteittekort op dié gebied, het hy bygevoeg.
“Min hulpbronne beteken nie ons kan nie innoveer nie,” het Geingob gesê.
Namibië is besig om sy biotegnologie rakende dierevoortplanting te versterk. ­Inheemse kennis wat saam met ­gevorderde navorsing en ontwikke­ling ingespan is, het die land voorts in staat gestel om 'n ­voorkomende middel teen malaria te ontwikkel wat net uit plante bestaan.
“Gegewe dié suksesse wat met min hulpbronne behaal is, twyfel ons nie dat groter beleggings­ondernemings in navorsing en ontwikkeling ons vasteland sal baat nie,” het Geingob gesê.
SPESIALE FONDS ­GESTIG WORD
Luidens Agenda 2061 streef Afrika daarna om 'n welvarende vasteland te wees, geskoei op inklusiewe groei en ­volhoubare ontwikkeling. Dit verg goed opgeleide inwoners en 'n “kundigheidsrevolusie” gegrond op weten­skap, tegnologie en innovasie, aldus Geingob.
Meer moet in Afrika se instellings vir hoër onderwys belê word. Geingob het versoek dat 'n ­spesiale fonds gestig word om onder meer ­samewerking tussen die private sektor en hoër onderwys te ­ondersteun en streeksintegrasie te verbeter.
Deur sulke strategiese vennootskappe sal Afrika die geleenthede van die vierde nywerheidsrevolusie beter kan benut.
“Ons moet dié verskynsel as die nuwe normaal aanvaar, wat ­permanente verandering in arbeidsmarkte en nywerhede sal aanvuur.”
Volgens Geingob is beter navorsing en ontwikkeling, asook ­voortdurende innovasie die enigste uitweg om groei te verseker en nywerhede uit te brei.